CELEX: 32011D0626
Language: lv
Date: 2011-09-22 00:00:00
Title: 2011/626/ES: Komisijas Īstenošanas lēmums ( 2011. gada 22. septembris ), ar ko Čehijas Republikai, Luksemburgas Lielhercogistei un Austrijas Republikai piešķir atkāpi no Eiropas Parlamenta un Padomes Regulas (EK) Nr. 762/2008 par to, kā dalībvalstis iesniedz statistiku par akvakultūru, piemērošanas (izziņots ar dokumenta numuru C(2011) 6533)

23.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 246/33
            
         KOMISIJAS ĪSTENOŠANAS LĒMUMS
   (2011. gada 22. septembris),
   ar ko Čehijas Republikai, Luksemburgas Lielhercogistei un Austrijas Republikai piešķir atkāpi no Eiropas Parlamenta un Padomes Regulas (EK) Nr. 762/2008 par to, kā dalībvalstis iesniedz statistiku par akvakultūru, piemērošanas
   (izziņots ar dokumenta numuru C(2011) 6533)
   (Autentisks ir tikai teksts čehu, franču un vācu valodā)
   (2011/626/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 9. jūlija Regulu (EK) Nr. 762/2008 par to, kā dalībvalstis iesniedz statistiku par akvakultūru, un ar ko atceļ Padomes Regulu (EK) Nr. 788/96 (1), un jo īpaši tās 8. panta 1. punktu,
   tā kā:
   
               (1)
            
            
               Saskaņā ar Regulas (EK) Nr. 762/2008 8. pantu gadījumos, kad kādas konkrētas akvakultūras darbību jomas iekļaušana statistikā varētu radīt grūtības, kas būtu nesamērīgas ar minētās jomas nozīmi, Komisija var atļaut dalībvalstij neiekļaut attiecīgās nozares datus iesniedzamajos valsts datos vai arī izmantot novērtēšanas metodes, kas paredzētas datu sniegšanai vairāk nekā par 10 % no kopējās produkcijas.
            
         
               (2)
            
            
               Čehijas Republika, Luksemburgas Lielhercogiste un Austrijas Republika ir iesniegusi pieprasījumu atkāpes saņemšanai.
            
         
               (3)
            
            
               Čehijas Republikas, Luksemburgas Lielhercogistes un Austrijas Republikas iesniegtā informācija apstiprina, ka šī atkāpe būtu jāpiešķir.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi Lauksaimniecības statistikas pastāvīgā komiteja, kas izveidota ar Padomes Lēmumu 72/279/EEK (2).
            
         
               (5)
            
            
               Šajā lēmumā paredzētie pasākumi papildina Komisijas 2010. gada 9. februāra Lēmumu 2010/76/ES, ar ko Čehijai, Vācijai, Grieķijai, Austrijai, Polijai, Portugālei un Slovēnijai piešķir pārejas periodu, lai īstenotu Eiropas Parlamenta un Padomes Regulu (EK) Nr. 762/2008 par to, kā dalībvalstis iesniedz statistiku par akvakultūru (3),
            
         IR PIEŅĒMUSI ŠO LĒMUMU.
   1. pants
   1.   Čehijas Republika par katras sugas, izņemot Cyprinus carpio (karpa), produkcijas vērtību var iesniegt tikai prognozētus datus laikposmā, kas beidzas 2012. gada 31. decembrī.
   2.   Šī atkāpe tiek piešķirta par 2009.–2011. atskaites gadu.
   2. pants
   1.   Luksemburgas Lielhercogistei tiek piešķirta atkāpe no pienākuma iesniegt statistikas datus par visu akvakultūras nozari laikposmā, kas beidzas 2012. gada 31. decembrī.
   2.   Šī atkāpe tiek piešķirta par 2008.–2011. atskaites gadu.
   3. pants
   1.   Austrijas Republika par katras sugas produkcijas vērtību un katras sugas inkubatoru un zivju mazuļu audzētavu produkciju var iesniegt tikai prognozētus datus laikposmā, kas beidzas 2012. gada 31. decembrī.
   2.   Šī atkāpe tiek piešķirta par 2011. atskaites gadu.
   4. pants
   1.   Šis lēmums ir adresēts Čehijas Republikai, Luksemburgas Lielhercogistei un Austrijas Republikai, un to paziņo šīm valstīm.
   2.   Šis lēmums stājas spēkā pēc tā paziņošanas.
   
      Briselē, 2011. gada 22. septembrī
      
         
            Komisijas vārdā –
         
            Komisijas loceklis
         
         Olli REHN
      
   
   
      (1)  OV L 218, 13.8.2008., 1. lpp.
   
      (2)  OV L 179, 7.8.1972., 1. lpp.
   
      (3)  OV L 37, 10.2.2010., 70. lpp.